alcaldes.eu | La Diputació de Barcelona destina 17 milions d’euros al manteniment dels centres educatius de Barcelona\n05.07.17 - BARCELONA • Barcelonès\nLa presidenta de la Diputació de Barcelona, Mercè Conesa, i l’alcaldessa de Barcelona, Ada Colau, s’han reunit aquest dilluns per acordar una inversió de 17 milions d’euros per a la rehabilitació, millora i adequació de les infraestructures educatives de la ciutat.\nLa presidenta de la Diputació de Barcelona, Mercè Conesa, i l'alcaldessa de Barcelona, Ada Colau, durant la reunió d'aquest dilluns a Can Serra. Foto: Xavier Subias / Diputació de Barcelona.\nLa reunió s’ha celebrat a Can Serra, seu de la Diputació, i també hi ha assistit el diputat de Presidència, Serveis Generals i Relacions amb la ciutat de Barcelona, Jaume Ciurana.\nAmb aquesta important inversió, la Diputació de Barcelona manté el seu compromís amb la capital catalana reeditant l’acord signat durant l’anterior mandat que ja va permetre impulsar actuacions en una setantena de centres educatius de la ciutat.\nSegons la presidenta de la Diputació, Mercè Conesa, aquest acord és una mostra «de l’aposta que sempre ha fet aquesta corporació per ajudar i donar suport als ajuntaments per tal que puguin ser actors actius en l’educació. Cada territori i cada municipi té una realitat diferent, però totes les escoles han de poder treballar en les mateixes condicions. La implicació dels ajuntaments per aconseguir una educació de qualitat és una prioritat constant», ha afegit.\nL’alcaldessa, Ada Colau, ha explicat que «l’aportació de la Diputació de Barcelona permet completar la inversió municipal destinada a millorar els centres d’ensenyament de la ciutat, amb l’objectiu de fer-los més accessibles i ampliar les oportunitats per la innovació educativa». Colau ha destacat també la importància de prioritzar les polítiques educatives i ha posat de relleu la col•laboració entre administracions.\nEl suport al manteniment dels centres educatius se suma al conveni ja signat entre les dues parts, a partir del qual la Diputació de Barcelona també destinarà, al llarg del mandat, 30 milions d’euros per al finançament de noves obres civils, així com a la rehabilitació i restauració de patrimoni immobiliari de Barcelona.\nEls acords assolits amb la ciutat de Barcelona s’engloben dins del Pla "Xarxa de Governs Locals 2016-2019" de la Diputació, que permet desplegar l'exercici de les seves competències en matèria de cooperació i assistència local amb una vocació municipalista, orientada a prestar un suport integral als governs locals, però també centrada en les persones i en l'aposta per la diversificació econòmica del territori.\nEix de mandat\nEl suport que la Diputació de Barcelona ofereix als 311 ajuntaments de la demarcació és una de les principals apostes incloses dins del Pla de Mandat 2016-2019 de la corporació.\nUn repte impulsat com a institució clau en la governança de Catalunya que ha de permetre contribuir activament al provés de transició. Mitjançant aquest objectiu estratègic, la Diputació aposta per a la promoció de l’autonomia local i per a contribuir a la suficiència financera de les administracions. Entre els seus pilars bàsics, preveu connectar la ciutadania amb l’educació, la cultura i l’esport com a eina de cohesió i progrés social.


Els mecànics adverteixen que el menor manteniment del cotxe elèctric reduiria un 40% la seva facturació\nMadrid - Diumenge, 17/02/2019 - 11:43\n“El manteniment d’un cotxe elèctric és menor que el d’un cotxe amb combustible. En el futur s’han de vendre molt més serveis equilibrats al client per donar rendiment al taller”, assegurava aquesta setmana el president de Mercedes-Benz Espanya, Roland Shell, durant el congrés Faconauto. Segons un informe de la consultora Solera, els tallers deixarien de facturar un 38% si l’any 2050 tot el parc automobilístic espanyol fos cent per cent elèctric.\nActualment, els tallers facturen 13.639 milions d’euros anuals, una xifra que es reduiria fins als 8.472 milions amb el cotxe elèctric. El motiu és que un vehicle elèctric no té oli, ni filtres, ni corretja de distribució, ni injectors, ni bugies, ni fuites, i això es tradueix en 11.400 euros menys. Una quantitat que no es compensa amb l’efecte bateria que, encara que té un cost similar –uns 11.000 euros de mitjana–, només requereix un canvi cada 10 anys.\nA més, el nombre d’hores treballades també es reduirà, ja que el manteniment d’un vehicle elèctric requerirà un 90% menys de temps, segons l’estudi. Així, segons explica el seu autor, José Luis Gata, els prop de 20.000 cotxes elèctrics que hi ha actualment en circulació a Espanya es reparen a través dels concessionaris i les marques que tenen formació en primer grau. No és el cas dels tallers, als quals encara els queda molt per adaptar-se.\nEntre altres coses, formació; així, segons Gata, en el futur caldrà que hi hagi centres especialitzats en bateries ja que reparar-les és més perillós (per l’alt voltatge), i les noves generacions hauran d’introduir-se en les noves tecnologies. “Haurà d’anar introduint-se la manipulació de bateries en la Formació Professional perquè el que ensenyen ara és una tecnologia molt antiga”, assegura.\nTemes: Ecologia Cotxes elèctrics


TRIBUNA BERGUEDANA: SÓC EL MEU MILLOR AMIC\nEl meu millor amic sóc jo mateix, el meu pitjor enemic també!\nHe de ser fort! Ho he de superar! No puc perdre l’autoestima!\nM’ho estic repetint tantes vegades... No sé si serveix de res, però en moments com aquest sento una veu contundent que m’ho va recordant, amb persistència... com si m’amartellés el cap.\nA vegades penso que és la veu d’un esperit que vola per l’Infinit; la d’un ésser estimat, que ja no hi és, que sempre l’he considerat com una persona a imitar. “Una persona que no tenia res, però ho tenia tot”. Quina frase més bonica! És ben cert que amb el seu exemple m’havia demostrat la manera ideal per viure feliç...\nPerò ara, davant meu hi veig una muntanya molt alta. Per mi, és la més alta del món... És tan espectacular que em fa una mica d’impressió. Aquest cim desprèn uns sons que... fins i tot els veig i em puc recrear amb les seves danses espectaculars, mentre van prenen formes diferents que es multipliquen; puc percebre papallones, globus, ametlles, estrelles... De vegades són sorolls llunyans, molt difuminats; d’altres són talment com si rondessin pel meu entorn, vomitant crits que m’eixorden i ressonen dins les meves orelles.\nHi ha moments que intento fer-me creure a mi mateix, que no és res més que l’eco... l’eco que reverbera tots els meus pensaments, tots els meus records acumulats des de fa anys i més anys: bons i no tant bons, dolents, pitjors... o ves a saber!\nHe de tocar de peus a terra! Em dic pel cap baix, mentre albiro els primers raigs de sol que es deixen entreveure per sota la persiana. He d’intentar de no deixar-me turmentar per la situació que estic vivint ara. Avui és un dia qualsevol, per més que les últimes notícies que sentia per la ràdio, fa ben poc, no eren alentidores sinó preocupants: Que si l’índex d’atur, (que estic vivint en les meves pròpies carns) que si la corrupció, que si els polítics, que si els reis... Tant se val. Tampoc no arreglaran la meva situació!\nA més, aquí no hi ha cap muntanya! Sóc davant del meu escriptori intentant... fent esforços per escriure aquesta maleïda carta! Sembla tan simple, tot plegat es tracta de reclamar una factura a una companyia de telèfons, que m’han cobrat una quantitat que no em correspon, i per més que intento arreglar-ho per via telefònica, no hi ha maneres! Sempre intenten fer-se inaccessibles; és una manera de cansar a la gent perquè els deixin en pau i així van fent la seva. El cas és fer avorrir als pobres usuaris, perquè ningú els molesti! Ara estic fent uns tràmits a través de l’Oficina Municipal del Consumidor, per veure si me’n surto d’una punyetera vegada!\nPel que fa a la factura, si no tiro la tovallola, més tard o més d’hora, acabaran retornant-me els diners... Per tossut jo! Sobre la feina crec que costarà més... A tot arreu demanen persones joves amb experiència. Que difícil! Si ets jove no en tens, si ets de mitjana edat, encara que tinguis experiència, ja et consideren gran. Segurament que no sortirà aquesta feina, per més que la desitgi, i menys tan aviat com jo voldria, però no m’he de desesperar. Tampoc no serviria de res!\nPer acabar-ho d’adobar, vaig perdent els amics. Si no pots anar de farra amb ells, els caps de setmana, aviat s’allunyen de tu. No molen els amics “pobres” que en un moment donat no et poden convidar ni a una canya! Però jo m’he de repetir una i mil vegades: Sóc fort, me’n sortiré. No hi ha res en aquest món que valgui la pena de preocupar-se massa!\nPublicat per Roser Vila Pujol a 21:17\nAriadna 14 de febrer de 2013 a les 22:28\nUna persona valenta, decidida, que creix davant de les dificultats. Un exemple a seguir.\nRoser Vila Pujol 19 de febrer de 2013 a les 20:21\nLlàstima que, algunes vegades, costi tant de prendre per exemple a les persones fortes de debò, les que ens han deixat el seu estigma, les que mai no oblidarem...


'Engaño': no facis trampes a la universitat\nAquesta minisèrie britànica enfronta una professora i una alumna en conflicte en un campus\n3 min. 27/02/2020 11:28\n651x366 L'actriu Molly Windsor és Rose a la sèrie 'Engaño'. / ITV / SUNDANCE TV L'actriu Molly Windsor és Rose a la sèrie 'Engaño'. / ITV / SUNDANCE TV\nAmb guió de Gaby Hull i direcció de Louise Hooper per a ITV. En emissió a Sundance TV.\nEn una de les primers escenes d' Engaño, minisèrie britànica estrenada a Sundance TV, Leah, la professora universitària protagonista, dicta una classe sobre el poder. Rose, l'alumna que esdevindrà la seva antagonista, arriba força tard a la lliçó, en el que es podria llegir com la seva pròpia declaració d'intencions respecte a la idea d'autoritat a l'aula. Engaño engega amb un pròleg, de fet un flash-forward, que ens mostra Leah i Rose encarades en el que sembla la sala de visites d'una presó o similar, cadascuna a un cantó del vidre. L'enquadrament simètric i l'ambigüitat del diàleg no ens permeten deduir qui és fora i qui és dins.\nLa sèrie juga al llarg dels quatre episodis amb aquest misteri entorn les conseqüències de les accions de les protagonistes. El conflicte esclata de seguida quan Leah corregeix un treball de Rose d'un nivell excel·lent. Tan excel·lent que sospita que l'alumna, que fins ara no havia mostrat gaires aptituds a classe, ha fet trampa i li ha encarregat a una altra persona. Malgrat no tenir proves fefaents, Leah suspèn Rose. L'estudiant, però, no està disposada a deixar-se vèncer i engega tot un complot per enfonsar la professora.\n651x366 L'actriu Katherine Kelly és Leah a 'Engaño'. / ITV / SUNDANCE TV L'actriu Katherine Kelly és Leah a 'Engaño'. / ITV / SUNDANCE TV\nEngaño parteix d'un escenari estimulant. La ficció televisiva fa temps que ha superat aquell reduccionisme androcèntric que no imagina altra possible relació entre dues dones que la rivalitat. Les sèries presenten tot tipus de vincles afectius entre les seves protagonistes, de manera que el de la confrontació en pot ser un més, i d'allò més estimulant com demostra l'èxit de Killing Eve. Per un moment, Engaño també sembla apuntar a una actualització en femení dels temes que nodrien les dinàmiques reversibles de poder entre el professor i l'alumna de l 'Oleanna (1994) de David Mamet. Aquí la possible acusació d'haver tractat de forma injusta una estudiant també li sobrevé a la professora just en el moment en què està a punt d'estabilitzar la seva vida personal i professional amb un possible embaràs i una plaça fixa. Però, per molt qüestionable que fos la peça del dramaturg nord-americà, Engaño queda ben lluny d'oferir una necessària reflexió sobre els diferents fronts de poder a la universitat i, en aquest cas, de qüestionar elements com els mètodes d'avaluació o les respectives vulnerabilitats que senten professors i alumnes.\nAns el contrari, la sèrie no tarda a presentar la jove Rose com una barreja entre aquella nena malvada que estenia un rumor maliciós sobre les seves professores al film La calúmnia (William Wyler, 1961) i la psicòpata de la Glenn Close a Atracció fatal (Adrian Lyne, 1987). Els inversemblants i previsibles tripijocs de la noia la fan digna hereva de Maquiavel, però les creadores pretenen justificar els seus actes amb el recurs més fàcil, el del trauma infantil. La sèrie sembla projectar en Rose la por de cert professorat a què els alumnes acabin amb la seva carrera. Però Engaño ni tan sols funciona com a ficció paranoica, perquè prefereix diluir qualsevol element de base sòlid per limitar-se només a enredar la troca a cop de girs de guió que no busquen cap més justificació que la sorpresa per la sorpresa. Ni tan sols l'enfrontament entre les dues dones treu espurnes, reduït a presentar una colla d'adults se suposa intel·ligents i responsables com a pobres víctimes d'una estudiant malèfica. I així ens trobem amb l'enèsim exemple de sèrie que engega el seu potencial interès a dida per abandonar-se a la mediocritat més estèril.


El conseller Soler fa una crida a “la lucidesa de la convivència a Espanya” | Notícies Dígitals\nEl conseller Soler fa una crida a “la lucidesa de la convivència a Espanya”\n20/10/2017 convivencia, soler\nInformació i Foto: http://www.gva.es\nEl conseller d’Hisenda i Model Econòmic, Vicent Soler, ha fet “una crida a la lucidesa de la convivència a Espanya” perquè els recursos públics es distribueixin en funció de les responsabilitats i serveis que assumeix cada administració.\n“Els diners no és de cap Govern, ni del ministre, ni de l’Agència Tributària, sinó dels contribuents, que paguen els seus impostos i volen rebre els serveis de qualitat que els corresponen”, ha recalcat Soler, qui ha insistit que les administracions “són intermediàries en relació als ciutadans i perquè hi hagi un recaptador central no ha de ser jutge i part respecte al benestar conjunt”.\n“En un Estat compost com el que tenim una administració no pot ser jutge i part, això no és constitucional”, ha emfatitzat el conseller, que ha instat a fer un nou repartiment dels recursos públics que tingui en compte la reordenació competencial que s’ha desenvolupat en les últimes dècades en el marc de l’estat autonòmic, de manera que cada administració rebi els recursos en funció dels serveis que han de prestar als ciutadans.\nSoler ha fet aquestes manifestacions en el transcurs d’un debat sobre la reforma del finançament autonòmic al pavelló de la Comunitat Valenciana del Race Village de la Volvo Ocean Race, juntament amb el director d’investigació de l’IVIE i representant de la Generalitat a la Comissió d’Experts estatal sobre el finançament, Francisco Pérez, i el membre de la Comissió d’Experts de les Corts Valencianes, Rafael Beneyto.\nTant el conseller com els experts Francisco Pérez i Rafael Beneyto han certificat que en l’actual repartiment dels recursos públics les comunitats no reben els fons necessaris per a atendre les competències que tenen assignades. En l’últim any analitzat, 2015, la bretxa entre les transferències rebudes en el marc del model de finançament i les necessitats per a la cobertura dels serveis fonamentals ascendir a 16.000 milions en el conjunt de les comunitats.\nEl conseller ha censurat l’actual “asimetria vertical” entre els recursos que es reserva el Govern central per a la gestió de les seves competències i els que s’han assignat a les comunitats per a la cobertura dels serveis fonamentals, “tenint en compte que les autonomies gestionen tres dels quatre pilars de l’Estat de Benestar, la sanitat, l’educació i la protecció social “.\nSoler ha defensat la necessitat de preservar l’Estat de Benestar, però a més ha subratllat que aquest és necessari també per al desenvolupament econòmic. “La cohesió social és important per al creixement”, ha asseverat. Cal sostenir l’Estat de Benestar, no només perquè es tracta de drets socials, sinó perquè és un element cabdal en la cohesió social. Les desigualtats, a la llarga, comporten una manca de cohesió social que té impacte en la lògica de creixement econòmic “.” Invertim en el futur si invertim en l’Estat de Benestar “, ha emfatitzat el conseller Soler.\nEl responsable d’Hisenda ha reivindicat també la reforma del model de finançament perquè els valencians assoleixin almenys la mitjana del conjunt de les comunitats. “És un maltractament que els valencians no podem acceptar que continuï perquè no hi ha cap raó objectiva. O és que els valencians no paguem els nostres impostos?”, Ha dit Soler.\n“En un Estat compost, en què la vida de les persones depèn de tres administracions, les tres són Estat i les tres tenen competències que afecten els ciutadans. En 40 anys s’ha fet un repartiment de competències cap a les administracions més properes. no obstant això, no s’ha produït en paral·lel una redistribució dels recursos d’acord amb aquesta assignació de competències “, ha dit.\nPer això, “el que planteja el Consell és que el nou sistema de finançament respongui a la complexitat del model que tenim i amb la finalitat que les administracions puguin respondre a les necessitats i als reptes que hem d’afrontar per a la millora de l’economia i la competitivitat de les nostres empreses “.\nEn aquest sentit el conseller ha manifestat que “hem estat sempre en el furgó de cua del finançament. Per què? Què hem fet els valencians perquè, any rere any, dins d’aquest inadequat sistema de repartiment dels recursos, siguem sempre els últims? Aquesta situació volem que s’acabi “.\n← Els incendis forestals a la Comunitat Valenciana s’han reduït tant en nombre com en hectàrees afectades\nLes exportacions de la Comunitat Valenciana creixen un 9,8% en el mes d’agost →


Trobada de la Comissió de Seguiment de l'Arxiu Comarcal | Consell Comarcal del Baix Llobregat\nTrobada de la Comissió de Seguiment de l'Arxiu Comarcal\nEnviat 21 Dec, 2021\nEl conseller de Medi Ambient, Cultura i Memorial Democràtic, Jordi Carbonell, ha participat en la Comissió de Seguiment de l’Arxiu Comarcal 2022 juntament amb el cap del Servei de Coordinació de la Xarxa d’Arxius Comarcals de la Generalitat de Catalunya, Enric Cobo; el director de Serveis Territorials de Cultura, Andreu Felip; el regidor de Cultura de l'Ajuntament de Sant Feliu de Llobregat, Manuel Martínez, la gerent de l'Ajuntament de Sant Feliu de Llobregat, Àngels Sales, la coordinadora d'Educació i Cultura del Consell Comarcal, Mª Amor Rodríguez i la directora de l'Arxiu Comarcal, Mª Luz Retuerta.\nL'objectiu de la Comissió és impulsar l'Arxiu Comarcal del Baix Llobregat de manera conjunta entre les diferents entitats que hi participen. D'acord amb el decret 208/198, la Generalitat de Catalunya delega les competències de la gestió dels Arxius als Consells Comarcals i transfereix els mitjans i els recursos per aquesta finalitat. En cas del Baix Llobregat, l'ajuntament de Sant Feliu va facilitar les instal·lacions del nou equipament.\nA la comissió s'han tractat les línies estratègiques de l'Arxiu Comarcal per a l'any 2022, dins del marc de la Xarxa d’Arxius Comarcals de la Generalitat de Catalunya 2021-2023, com són:\nGestionar i tractar els fons documentals\nPromoure l’accés i la difusió dels fons\nImpulsar els serveis didàctics.\nAplicar polítiques de preservació.\nDonar suporta a l'administració local en projectes de gestió documental i administració electrònica\nGestionar les infraestructures i equipaments\nLa directora de l'Arxiu Comarcal ha presentat la memòria d'actuacions de 2021, en la que s'ha destacat l'alta activitat executada, entre d'altres, la diagnosi de gestió documental en municipis menors de 10.000 habitants, els ingressos de fons públics i privats, la digitalització de documents i fotografies, la promoció i difusió mitjançant 46 actes (exposicions, conferències, jornades...), així com la conservació dels fons notarials de la comarca.\nEn aquest sentit, s'ha demanat al Departament de Cultura de la Generalitat de Catalunya, una major dotació de recursos per a l'any 2022.


Acuerdo Comarcal por el Empleo – Àrea Promoció Econòmica\nEl Acord comarcal per a l´ocupació és un organisme autònom de caràcter local creat el passat 26 de juliol de 2004 dins del Consorci de la Ribera. Té personalitat jurídica pròpia, així com autonomia administrativa i econòmica.L’objectiu del Pater es assolir en la Ribera un desenvolupament econòmic permanent capaç de generar un creixement sostingut a partir de l’esforç dels recursos productius endògens, de la creació i consolidació empresarial i de la regularització del mercat de treball, afavorint la inserció de totes les persones que desitgen accedir a un treball en condicions d’igualtat.El motor principal per a què el desenvolupament siga autosostingut és crear un teixit productiu comarcal a partir del desenvolupament d’un sistema de empreses que aprofiten les potencialitats de la comarca.De forma particular, es poden establir dos condicions necessàries per arribar a un desenvolupament efectiu.\nCapacitat Empresarial: Ha de ser el resultat tant de la constitució d’un equip empresarial qualificat com de la creació d’un sistema comarcal capaç d’impulsar iniciatives innovadores, competitives i consolidades en el mercat.\nMercat de treball: La detecció de l’evolució i tendències del mercat laboral en la comarca permetrà anticipar-se als canvis dissenyant mesures d’actuació que afavorisquen l’ajust entre l’oferta i la demanda, la inserció dels col•lectius amb majors riscos d’exclusió laboral, la identificació de nínxols d’ocupació, la promoció de la diversificació professional o la detecció de nous perfils professionals.\nAixí mateix, com a resultat de l’articulació d’estos processos es pretén garantir la seguretat en el treball, la protecció del medi ambient i la igualtat d’oportunitats d’inserció i ocupació.\nL’engranatge de tots estos condicionants constitueix el centre d’actuació del Pater, de tal forma que la seua constitució i funcionament, contribuiran a assolir l’objectiu d’integració i desenvolupament sostingut de la comarca de la Ribera.\n2019 © Àrea Promoció Econòmica


Roben un patinet per a persones amb mobilitat reduïda a una discapacitada\nLa família ha interposat la denúncia als Mossos d'Esquadra però demanen també col·laboració ciutadana a les xarxes socials\ndimecres, 1 de maig 2019 - 19:18h\nUn missatge a les xarxes socials ha començat a córrer aquest dimecres 1 de maig demanant ajuda. Es tracta de la història de la Francisca, una jove de Tarragona que té mobilitat reduïda i que és la protagonista d'uns fets que demostren que els lladres no tenen escrúpols. La Francisca es trobava la nit del dimarts 30 d'abril a la zona del carrer Comte de Rius de Tarragona just al davant del restaurant Da Nicola. Allí va ser on va deixar el patinet que l'ajuda a desplaçar-se i li dona tota l'autonomia que necessita per dur una vida amb normalitat i no haver d'utilitzar una cadira de rodes, tal com ella mateixa explica.\nQuan la jove va anar a buscar el patinet, el qual està indentificat amb un distintiu que indica que es tracta d'un vehicle per a persones amb mobilitat reduïda, va veure que ja no hi era. Algú l'havia robat sense ni tan sols immutar-se veient que es tractava del vehicle d'una persona amb discapacitat. Davant d'aquesta situació, la jove i la seva família van anar a la comissaria dels Mossos d'Esquadra per interposar la denúncia i intentar recuperar el patinet.\nTambé han iniciat una campanya per les xarxes socials per fer una crida a la ciutadania, demanant la col·laboració de les persones, ja que en més d'una ocasió ha resultat efectiva en casos similars. Així doncs, la Francisca i la seva família expliquen que el patinet és molt característic com es pot veure a la imatge i demanen que, si algú el veu o sap qui l'ha pogut robar, es posin en contacte amb ella a través de les xarxes socials o truquin als Mossos d'Esquadra, ja que hi ha interposada una denúncia i aquests contactarien amb ella. Una nova fita per a la solidaritat ciutadana, que podria acabar amb final feliç amb la col·laboració de la gent.\nrobatori Mossos d'Esquadra solidaritat


Publicat 8/11/2019 17:18:31CET\nJa es pot adquirir el nou videojoc per a PlayStation 4 (PS4) Death Stranding, creat pel desenvolupador de videojocs japonès Hideo Kojima, autor també de la saga Metall Gear, amb un preu de 69,99 euros en la seva versió estàndard i 79,99 euros en la seva versió digital deluxe.\nPlayStation ha posat a la venda aquest divendres el seu nou videojoc Death Stranding per a la consola PS4. La presentació d'aquest videojoc es va anunciar el maig passat i explica la història de Sam Bridges (Norman Reedus), que ha de recórrer un paisatge devastat i replet d'amenaces d'un altre món per salvar la humanitat de la seva imminent extinció.\nLa causa de tot això han estat unes misterioses explosions que han destrossat el planeta en un futur proper i que han donat lloc a una sèrie d'esdeveniments sobrenaturals coneguts com a Death Stranding. A més de Norman Reedus, el videojoc explica la participació d'actors coneguts com a Mads Mikkelsen, Léa Seydoux i Lindsay Wagner, així com el director de cinema Guillermo del Toro, que interpreta Deadman.\nPer la seva banda, la versió digital deluxe té un preu de 79,99 euros i inclou el joc complet, que s'ha de descarregar mitjançant la PlayStation Store, el conjunt complet d'avatar, Death Stranding: Timefall, que és la música original del món de Death Stranding, i imatges de darrere de les càmeres. A més, inclou articles com ulleres de sol daurades, exoesquelet reforçat daurat i exoesquelet tot terreny daurat, blindatge daurat (nivell 2), que es podran anar adquirint a mesura que avanci l'acció.


Joaquim Coll: "El silenci és moltes vegades còmplice amb els dèficits de qualitat democràtica" | SOCIETAT CIVIL CATALANA | Asociació Cívica i Cultural\nJoaquim Coll: "El silenci és moltes vegades còmplice amb els dèficits de qualitat democràtica"\nEnviat per SCC central el dj., 28/04/2016 - 08:04\nSocietat Civil Catalana ha presentat al públic, en un acte celebrat a la Fira d'Abril de Catalunya, el documental titulat "Dissidents. El preu de la discrepància a la Catalunya nacionalista", dirigit per Fran Jurado i produït per l'entitat.\nEl documental posa l'accent en les dificultats que tenen les persones que es manifesten no nacionalistes a Catalunya per fer-se sentir, així com la impossibilitat del reconeixement en l'espai públic, dominat pels mitjans i els partits partidaris de la secessió.\nA través dels testimonis de diferents persones, com els afectats per l'incompliment de la llei en matèria escolar, professors universitaris, periodistes i polítics el vídeo pretén portar a la reflexió i a incidir que la situació social ha de revertir.\n"S'escolta el silenci"\nEn l'acte, Joaquim Coll, vicepresident de Societat Civil Catalana, ha assenyalat que "a Catalunya s'escolta el silenci, un silenci que és moltes vegades còmplice amb els dèficits de qualitat democràtica". El director del vídeo, Fran Jurado, ha indicat que el documental "permet dialogar" amb un assumpte tan important com el de la senyalització del dissident i ha assegurat que "les persones que ho vegin s'enfrontaran a fets i no a opinions".\nPer la seva banda, Francesc de Carreras, catedràtic de Dret Constitucional de la Universitat Autònoma de Barcelona, s'ha mostrat emocionat pel vídeo, que fa un resum de la història dels últims anys a Catalunya des del punt de vista dels que no són nacionalistes.\nFinalment, Martín Alonso, doctor en Ciències Polítiques, i que té una trilogia sobre el nacionalisme català (editada a l'editorial El Viejo Topo) serveix de base teòrica per a l'elaboració del documental, ha recordat que "quan algú impedeix que l'altre s'expressi no podem considerar que existeixi el pluralisme, i ens acostem a un concepte més propi dels tics autoritaris".\nA la projecció del vídeo ha assistit el president de Societat Civil Catalana, Rafael Arenas, i els membres de la Junta Directiva de l'entitat. També, els diputats al Parlament de Catalunya: Susana Beltrán (C 's), David Pérez (PSC), Juan Milián (PP) i Fernando Sánchez Costa (PP); així com, entre d'altres, Joan Ferran, Dolors Agenjo, Ana Losada i Félix Ovejero, que participen en el documental, i l'expresident de Societat Civil Catalana Josep Ramon Bosch.\nEnllaç al documental: https://www.youtube.com/watch?v=7_M2VuTprs8


Junqueras està "absolutament disposat" a entrar al Govern - Diari de Girona\nJunqueras està "absolutament disposat" a entrar al Govern\nEl líder d'ERC ho veuria bé si així s'ajudés a "culminar el procés cap a la independència"\nacn | barcelona 21.06.2014 | 10:05\nEl president d'ERC, Oriol Junqueras, està "absolutament disposat" a entrar al Govern si d'aquesta manera contribueix a "culminar el procés" cap a la independència. En una entrevista a l'ACN, Junqueras deixa clar que no ha rebut una oferta concreta per incorporar-se a l'executiu més enllà de les genèriques proclames que rep de CiU. En tot cas, el líder republicà avisa la federació que si ERC hi acabés entrant seria perquè existeix un acord en "tots" els temes i, per tant, CiU hauria de renunciar a buscar "socis alternatius" com els que ha trobat en el projecte de BCN World. Pel que fa als pressupostos del 2015, la predisposició d'ERC per aprovar-los dependrà de l'actitud de CiU amb la consulta del 9-N.\n"Si per culminar el procés l'actual partit majoritari necessita concentració, concentrem-nos", explica el líder republicà, que no té sobre la taula cap proposició concreta perquè ERC s'incorpori a l'executiu. Esquerra està disposada a fer el pas sempre que quedi clar el full de ruta a seguir. Això, segons Junqueras, té a veure amb la destinació final (independència) i la via per aconseguir-la (consulta el 9 de novembre), però també amb la manera com s'organitza el Govern. "Quan formes part d'un govern tothom vota el mateix. Per tant, no pot ser que quan CiU vol aprovar una cosa i no té el suport d'ERC la vagi a pactar amb PSC i PPC", subratlla.\nNo és la primera vegada que Junqueras critica públicament els acords als que la federació nacionalista ha arribat amb socialistes i populars (externalització del departament comercial de TV3) o amb socialistes en solitari (BCN World). Una qüestió que no es podria repetir en el futur si ERC acabés incorporant-se a l'executiu català: "si estàs en un govern vol dir que estàs d'acord amb tot i quan el soci et diu que no ho veu clar, no te'n vas a pactar amb uns altres". "No es pot anar a buscar socis alternatius cada vegada que et convé", insisteix Junqueras, que està convençut que CiU també és "conscient" d'aquesta qüestió.\nEl president d'ERC posa les mateixes condicions en cas que el Govern concentrés a més partits, per exemple a tots els que defensen la consulta del 9-N. "Un govern de concentració implica que els membres del govern no se'n van a buscar socis alternatius per aprovar coses que els socis de govern no volen", recalca.\nDes de les eleccions europees han tornat els cants de sirena de CiU, però els republicans no han rebut cap oferta formal. "A mi no m'han dit mai de quina manera ho hauríem de fer ni de quines àrees concretes ens podríem ocupar", explica. "No m'han dit mai que per convocar el referèndum posin com a condició que entrem al Govern", insisteix un Junqueras que, en cas que rebés una pressió d'aquest tipus la "valoraria".\nEl principal objectiu pel líder d'Esquerra és la independència de Catalunya i la via ideal per aconseguir-la la consulta del 9-N. "El referèndum és el que genera més consens en la societat catalana i és la via més fàcil d'entendre per a la comunitat internacional. Per què hauríem d'especular sobre alternatives a la millor de les alternatives?", es pregunta. És per això que els republicans no renunciaran "en cap cas" a la convocatòria del referèndum el proper 9 de novembre, tal com van pactar CiU, ERC, ICV-EUiA i CUP.\nConvençut com està que "tothom" complirà amb el compromís adquirit el passat 12 de desembre -hi hagi o no un govern de concentració amb dos, tres o quatre partits-, el president d'ERC assumeix que el proper 9 de novembre hi haurà urnes en les que els catalans dipositaran el seu vot per decidir lliurement si volen o no constituir un estat independent (Junqueras només contempla una victòria abassegadora del 'Sí-Sí'). "Oi que hi ha un compromís per fer el referèndum el 9-N? Que tothom compleixi els seus compromisos", sentencia.\nDe fet, de l'actitud de CiU en la gestió de la consulta dependrà la predisposició d'ERC a negociar els pressupostos del 2015, que ja comencen a planificar-se des de l'executiu. "Absolutament sí", és la resposta de Junqueras quan se li pregunta per aquesta qüestió. "No participarem de l'elaboració d'un pressupost que no comporti simultàniament la garantia que estem fent tot el necessari per portar el país a la independència", garanteix. "O hi ha un camí molt clar, molt compromès i es compleixen els pactes o nosaltres no participarem d'una gestió que seria impossible" conclou.\nUn altre aspecte important de l'actualitat és la negociació del nou model de finançament, que encara no ha començat i que el conseller d'Economia, Andreu Mas-Colell, no preveu que assoleixi cap acord per poder disposar d'aquest nou model el 2015. "Catalunya no tindrà el finançament que necessita i es mereix fins que sigui un país independent", subratlla Junqueras. El líder republicà insta l'executiu a centrar-se en fer tot el possible per aconseguir la independència, "una causa de justícia i necessitat" i deixar de banda qualsevol negociació sobre un model de finançament que continuarà sent "injust".\n"El govern espanyol no ha complert mai els pactes. Ni amb l'Estatut del 1979, ni amb el del 2006, ni amb el finançament ni amb les infraestructures. Quan algú no ha complert mai, quina confiança es mereix?", opina. Algú es creu que el govern espanyol millorarà el finançament de Catalunya sense buscar paral·lelament tants mecanismes com li siguin necessaris per retallar aquest finançament?", afegeix.


ICAPE vs COVID19\nEls alumnes emprenedors del Col·legi Nostra Senyora de la Consolació de 3r d’ESO participen en el projecte ICAPE, a causa de la COVID-19 s’ha cancel·lat la fira del 8 de maig per recaptar diners i col·laborar amb la Fundació Vicent Ferrer.\nAquesta fira havia de ser la darrera empenta que necessitàvem per aconseguir el nostre objectiu, al qual hem dedicat tant d’esforç i d’il·lusió: recaptar la màxima quantitat de diners possible per ajudar als nens de l’Índia.\nPerò així i tot, amb els fons aconseguits fins ara, gràcies a les vendes del dia de la Pau, les donacions dels socis col·laboradors i vostres, dels patrocinadors, vàrem decidir mitjançant una assemblea telemàtica extraordinària on destinar-los. Col·laborarem amb la Fundació Vicenç Ferrer a l'Índia i amb Càritas Menorca per ajudar a lluitar contra les conseqüències de la Covid-19.\nGràcies per totes les col·laboracions perquè el més important és ser capaços d’aportar el nostre granet d’arena.


iPad 3 a principis del març? - www.imatica.org\nApple podria presentar l’iPad 3 a principis del mes vinent\nLa companyia de Cupertino buscaria d’aquesta manera contrarestar el ressò mediàtic del que ensenyin els seus rivals en el Mobile World Congress.\nVeurem un iPad 3 en breu?\nUna de les incògnites d’aquest proper Mobile World Congress no estava, paradoxalment, relacionada amb la fira, si no amb el que faria una empresa que mai acudeix a aquest esdeveniment (ni a cap altre més organitzat per la indústria tecnològica): Apple. I, segons apunten alguns rumors, aquesta podria convocar a la premsa per a una de les seves keynotes a principis del març.\nLa companyia que ara dirigeix Tim Cook podria buscar així contrarestar l’impacte dels anuncis que es puguin produir en el congrés (que es celebra del 27 de febrer a l’1 de març), especialment per part de les empreses que recolzen a Android, amb l’anunci d’un nou producte pocs dies després del congrés. I aquest nou producte podria ser l’iPad 3.\nLa segona generació de l’iPad fou mostrada al públic precisament farà ara un any, i el llançament de l’iPhone 4S encara és massa recent com per a ‘cremar-lo’ presentant l’iPhone 5 (quelcom que probablement es produirà passat l’estiu), pel que seguint la lògica del cicle anual de renovació dels productes mòbils de la companyia de la poma, ara li tocaria el torn al seu tablet.\nTambé podria ser el comentat sistema de televisió de la companyia, l’obra pòstuma de Steve Jobs, però segons els indicis que tenim, el més probable és que aquest producte encara no estigui acabat, almenys no per a presentar-lo.\nD’intentar treure protagonisme al Mobile World Congress amb una presentació durant els mateixos dies en què se celebra l’esdeveniment de Barcelona, els nois de Cupertino podrien trobar-se amb l’efecte diametralment oposat, i que la seva presentació perdi pes en l’actualitat tecnològica. Però presentar l’iPad 3 pocs dies després que el congrés s’hagi acabat ‘mataria’ l’actualitat generada per aquest a la premsa especialitzada, que passaria a informar sobre el nou gàdget de la poma mossegada, les seves implicacions i conseqüències en el mercat.\nD’aquest rumor se’n fan ressò alguns llocs web i blogs especialitzats en noves tecnologies però, com és costum, Apple declina realitzar declaracions oficials al respecte.


Casa Venda a Santa Cristina d'Aro: : : FINCAWEB : : : Aparador per immobiliàries : : : Gestor On-Line\nCasa Venda a Santa Cristina d'Aro\nfinques trobades: 6 + anuncis gratuïts: 0\nEspectacular casa a Santa Cristina d' Aro, de 3 habitacions amb piscina.\nEn una parcel·la doble amb un total de 1486 m2 de superfície trobem un xalet magnific llest per rebre't. El total de m2 construïts en total és de 256, dels quals uns 120 m2 corresponen a l'...\t[+]\nPreu: 640.000,00 €\nCasa de poble de grans dimensions,Planta Baixa amb cuina amb sortida a pati, menjador, amb sortida a pati, bany completa amb dutxa, i garatge tancat.\nP.Pis, 3 habitacions dobles, 1 habitació individual, 1 bany amb banyera, i gran terrassa amb vistes.\nAl centre...\t[+]\nCasa, Venda, Santa Cristina d'Aro (Baix Empordà), Costa-Brava\t[+]\nFantàstica casa unifamiliar situada en una urbanització molt tranquila de Santa Crisitina d'Aro. La parcel.la té una superfície de 2.093 m2 i la casa té una superfície útil 230 m2 més 16 m2 de terrasses i porxos. Primera planta:Gran...\t[+]\nCasa de 180m2 amb tres habitacions, tres banys, un amb jacuzzi, garatge, gran piscina i jardí sobre una parcel.la de1255m2.


Botiga de pintura a Igualada | Pintures Planell\nBotiga de pintura a Igualada i Tàrrega\nVine a la nostra botiga de pintura i descobreix totes les novetats del sector. Estem a Igualada i a Tàrrega\nEls colors del nostre habitatge dóna a conèixer a tots els qui ens visiten detalls de la nostra manera de ser, la nostra forma de viure i la nostra forma de sentir. La pintura no només serveix per decorar i ja està, sinó que està pensada per ambientar, per relaxar o per donar a conèixer els nostres gustos i veritable personalitat. Per aquesta raó, a Pintures Planell treballem pràcticament totes les gammes i varietats de pintures que existeixen, ja que com diu la dita: "per a gustos hi han els colors".\nBotiga especialitzada en pintura des de 1927\nLa nostra botiga de pintures a Igualada és una de les més antigues que hi ha a la zona, ja que portem treballant des del 1927. Al llarg d'aquestes més de nou dècades de trajectòria ens hem sabut adaptar als canvis i ens hem convertit en un dels magatzems de referència tant per a professionals del sector com per a particulars. Al nostre establiment podràs trobar tot tipus d'articles que no són només pintura; estem parlant de maquinària, accessoris, material per belles arts, pintures ignífugues o paper pintat, entre d'altres articles.\nA Pintures Planell donem color a la teva vida, a la teva llar i a la teva feina. A la nostra botiga de pintura a Igualada i Tàrrega posem a la teva disposició el més ampli catàleg de pintures industrials i de decoració, amb gran varietat de colors, acabats i textures, perquè puguis triar els productes que millor s'ajustin a les teves necessitats a cada cas.\nLes nostres dues botigues\nla nostra botiga d'Igualada és la més antiga de totes i és amb la que vam començar la nostra activitat allà pels anys 20 del passat segle. Es tracta d'un local que té 600 m² d'instal·lacions, distribuïts en dues plantes. Vine a conèixer-nos i deixa't assessorar pels professionals que aquí t´esperen.\nEs tracta de la nostra última incorporació i l'exemple més clar de la nostra aposta per créixer i millorar al sector. Obrim aquesta botiga (Centre Procolor) l'any 2012 i es tracta d'un espai on l'esperen tot tipus de productes dedicats al món de la pintura i les últimes novetats del sector. També és un punt més de trobada amb els nostres professionals, ja que no tenim inconvenient a ajudar-te amb tot el que necessitis.


El primer ministre interí d'Haití dimiteix per deixar el càrrec a les mans d'Ariel Henry\nPublicat 19/07/2021 18:57CET\nEl primer ministre interí d'Haití, Claude Joseph, ha anunciat aquest dilluns que dimiteix i que deixarà el càrrec en mans d'Ariel Henry, nomenat primer ministre a començament de juliol abans que el president Jovenel Moïse fos assassinat.\nDesprés de diverses reunions de treball, tots dos mandataris han acordat formar govern després de l'assassinat del president del país, segons informacions del diari 'Le Nouvelliste'.\nAixí, a hores d'ara ningú no substituirà Moïse, tot i que el pròxim executiu s'haurà d'encarregar de convocar eleccions generals tan aviat com sigui possible. D'altra banda, Joseph mantindrà la cartera d'Exteriors.\nMoïse havia designat Henry primer ministre a començament de juliol en substitució de Joseph, que va assumir el càrrec de manera interina el passat mes d'abril. Henry va ser ministre de l'Interior durant el mandat del president Michel Martelly (2011-2016).\nMoïse governava per decret des de feia més d'un any per l'absència d'un parlament electe. Inicialment s'havia convocat un referèndum a l'abril per reformar la Constitució, però la incertesa va derivar en dos ajornaments.


Tot llest per la renovació dels carrers i les zones verdes de l'entorn del Camp Nou | Institut Municipal d’Urbanisme\nTot llest per la renovació dels carrers i les zones verdes de l'entorn del Camp Nou\nUrbanisme. La previsió és que les primeres obres puguin iniciar-se durant el primer semestre de 2020, que afectarà més de 111.000 metres quadrats d’espai públic.\nLa Comissió de Govern aprova definitivament el projecte d’urbanització dels vials i espais públics del voltant de l’estadi, que dona continuïtat a l'MPGM aprovada el mandat passat per fer possible l'Espai Barça. Així, durant el primer semestre del 2020 està previst que comenci la urbanització dels entorns de l’estadi, que afectarà més de 111.000 metres quadrats d’espai públic i tindrà una inversió de 28 milions d’euros més IVA, una inversió que anirà a càrrec del club.\nEl Govern municipal va treballar el nou planejament amb el club i el veïnat i entitats de l’entorn perquè tingués el màxim interès públic i consens possible. Des de la seva aprovació definitiva, al maig de 2018, s’ha anat progressant amb els documents que se’n deriven. Actualment, està en tràmit la reparcel·lació urbanística dels terrenys inclosos en l’MPGM. I ara s’ha donat la llum verda final al projecte d’urbanització que inclou les intervencions que es faran en els carrers i espais lliures. Els carrers que es renovaran són Arístides Maillol, Joan XXIII, Gregorio Marañón, Menéndez Pelayo, Cardenal Reig, Elisabeth Eldenbenz i Travessera de les Corts.\nL’àmbit a reurbanitzar té una superfície de 111.046,74 m2, i s’hi invertirà 28 milions d’euros + IVA, que aniran a càrrec íntegrament del FC Barcelona. El conjunt de les actuacions permetran crear un gran espai obert al voltant de l’estadi, eliminar la tanca exterior i els desnivells que hi ha ara i renovar i ampliar els carrers de l’entorn per reordenar l’accés rodat i de vianants.\nEl recinte, doncs, s’integrarà en el barri de la Maternitat i de Sant Ramon i serà permeable, amb nous espais privats oberts a l’ús públic sense tancaments que mantindran una continuïtat amb la resta d’espais públics, vials i verds que l’envolten i que fan front al Camp Nou i l’actual Palau Blaugrana i als terrenys on s’ubicava el Miniestadi.\nLa previsió és que les primeres obres puguin iniciar-se durant el primer semestre de 2020. Es començaria pel carrer Menéndez Pelayo, en el tram comprès entre Martí Franquès i Joan XXIII, i posteriorment s’anirien executant la resta de vials.


El barri de la Candela de Valls: preservar la singularitat | Diari de Tarragona\nBarris de Valls (XVII). Una cinquantena de cases en cinc carrers, tranquil·litat i una fesomia peculiar, característiques principals\n27/11/2021 07:52 | Actualizado a 27/11/2021 07:52\nL’estret carrer Menorca esdevé el segon més gran del barri. FOTO: Fabián Acidres\nEl barri de la Candela de Valls té força particularitats urbanístiques, en comparació amb altres zones de la ciutat. És molt petit i la majoria dels seus carrers són per a vianants i sense sortida, la qual cosa fa que esdevingui com un minúscul poble dins de la ciutat, sense serveis ni botigues dins del mateix barri, però es troba a cinc minuts del centre.\nL’inici d’aquest barri es remunta a finals de la dècada dels anys seixanta. La zona es va crear com a cooperativa d’habitatges, un esquema que es repeteix en molts dels barris vallencs. La seva composició fa que sigui una mena de pinta, subjectada a un mànec principal, que seria l’avinguda de les Illes Balears, amb les diferents ‘illes’ ramificant-la i component els seus cinc carrers: Mallorca, Menorca, Eivissa, Formentera i Cabrera. El nom dels carrers s’escau a la perfecció amb la seva fesomia ja que, en no tenir sortida, queden força aïllats. «Va ser un projecte molt treballat fins a fer-se realitat», explica Francesc Ribera, president de l’Associació de Propietaris Verge de la Candela.\n«És un barri singular perquè no guarda el típic esquema de cases, sinó que són habitatges aïllats, semiadossats, però fent una forma particular respecte de la resta de la ciutat», diu.\nEl carrer Mallorca és el més llarg de tots i el Cabrera, el més curt. La forma que tenen fa que els carrers generin uns petits triangles que esdevenen petites placetes vinculades al torrent. Precisament, les baixants al torrent són una assignatura pendent a arranjar, ja que «sembla que donem l’esquena a aquest espai que tenim a tocar», assegura el representant dels veïns.\nDavant de les cases del carrer gran, a banda i banda, els arbres presideixen les voreres. Alguns habitatges, de poca alçada, conserven encara les portes d’accés i els murs baixos dels primers temps del barri, que connecten directament amb el carrer, semblant quasi una extensió més de la via pública.\nActualment, el barri es compon de 50 cases amb jardí, amb l’avantatge que per davant no hi passen cotxes excepte si han d’anar aparcar en una renglera de garatges particulars que hi ha al carrer Mallorca. En aquests anys, la Candela no ha canviat gaire la seva fesomia, però si la manera administrativa de gestionar-lo. De la cooperativa d’habitatges ha passat a l’Associació de Propietaris actual.\nEn els seus inicis, la cohesió veïnal era un dels seus punts forts. Ara, els veïns de tota la vida segueixen mantenint aquesta bona relació, «perquè la gent circula i es troba pels carrers gràcies a la forma que té el barri», expressa Ribera. Però, és cert, que actualment, «tothom va més a la seva», confessa.\nAnys enrere es feien celebracions informals que ja han passat a segon terme, «però amb les noves generacions és possible que això es torni a engegar», manifesta. «Estem al costat de la Fraternal, un barri molt organitzat. Sempre pensem si ens hauríem d’unir», comenta Francesc Ribera.\nEls serveis principals també es troben a tocar del barri, com el centre de la ciutat, escoles instituts o atenció mèdica. El bullici del dia a dia desapareix en entrar a les seves illes, sense vehicles ni soroll. «És un barri molt tranquil que no està de pas», expressa el representant dels veïns.\nTot i això, des del barri es demana estar més presents quan s’han de fer actuacions o arranjaments. L’avantatge de ser un barri apartat i tranquil, aquí es transforma en un petit problema, ja que «això fa que no s’hi acabi d’arribar», diu Ribera i que sigui poc visible.\nLa neteja dels carrers, com escombrar-los, per exemple, sovint la realitzen els veïns i el mal estat dels paviments és una lluita que ve de lluny i que no s’acaba de solucionar.\n«És un barri amb molta gent gran», diu el president, «i el mal estat del paviment no ajuda, perquè algun veí pot caure». Juntes de veïns anteriors a l’actual ja havien plantejat aquest problema, però aquest tema mai s’ha acabat de desencallar i seria el projecte pendent que té ara el barri com a un dels reptes de futur.\nLa fesomia de la Candela ha vist passar mig segle d’història sense gairebé canvis i, pot més pot créixer, ja que la composició dels carrers no ho permet. «La gràcia és que conservi aquest caràcter de ‘cul de sac’, que sigui per a vianants li dona certa particularitat, estem a cinc minuts del centre i alhora molt apartats i conservar això és vital, perquè és el que el caracteritza», diu Ribera.\n«El que si que demanem els veïns és que el barri estigui en condicions i que se solucionin aspectes bàsics com el del paviment».\nbarri de la Candela


por Portalcat el Dv Feb 03, 2012 11:21 am\nEl "federalisme fiscal" implica una "major eficiència econòmica" i "podria ser un instrument útil per responsabilitzar els governs regionals", segons el text aprovat\nEl ple del Parlament Europeu ha votat avui a favor del concert econòmic. Eurodiputats catalans, bascos, escocesos i flamencs han aconseguit l'aprovació d'una esmena que defensa que "el federalisme fiscal implica una major eficiència econòmica" i "podria ser un instrument útil per responsabilitzar els governs regionals en la gestió dels impostos".\nL'eurodiputat de CiU Ramon Tremosa ha celebrat que "això carrega de raons les demandes catalanes, que responen a un desig no només d'autogovern i de sentiment identitari sinó també de gestió eficaç dels diners públics".\nEuropa dóna exemple\n"Un cop més, Europa mostra sensibilitat cap a una política de federalisme fiscal que ja està implantada en molts països, com Alemanya o Suècia", que "redueix els fluxos entre territoris" i "millora molt l'eficiència de la lluita contra el frau fiscal i la gestió del diner públic", ha afegit l’eurodiputat convergent.\nA Alemanya, per exemple, els 17 estats federats tenen 17 agències tributaries que recapten tots els grans tributs, els governs regionals paguen el govern federal de Berlín pels serveis prestats i financen els seus ajuntaments. L'esmena s'ha adoptat per 516 vots a favor, 113 en contra i 8 abstencions.


Xarrades d'Europa Direct - Generalitat Valenciana\nXarrades d'Europa Direct\nXarrades d'Europe Direct\nLes xarrades estan dirigides a alumnes majors de 15 anys (alumnes de 4t d'E.S.O, 1r i 2n de Batxiller i Formació Professional) . És convenient que els grups siguen reduïts. Una vegada que rebem la vostra sol·licitud, ens posarem en contacte amb vosaltres per a ultimar tots els detalls. Gràcies per la vostra col·laboració.\nDia i hora proposades:\nÀrea temàtica: La Unió Europea: debat el seu futur Europa: Oportunitats de Formació i Ocupació Altres\nEl responsable del tractament és Presidència de la Generalitat Valenciana.\nEn l'Oficina Europe Direct Comunitat Valenciana utilitzem les dades facilitades (nom i cognoms, correu electrònic, organització) per a l'enviament del butlletí Alerta Europa així com informació sobre esdeveniments, i altres oportunitats a Europa.\nLes persones interessades en aquest tractament tenen dret a sol·licitar l'accés a les seues dades personals, a rectificar-los, suprimir-los, limitar el seu tractament o a oposar-se a aquest. Podrà exercir aquests drets mitjançant escrit dirigit al responsable del tractament que haurà de contindre:\nNom i cognoms de l'interessat; fotocòpia del seu document nacional d'identitat, o del seu passaport o un altre document vàlid que l'identifique i, si escau, de la persona que el represente, o instruments electrònics equivalents; així com el document o instrument electrònic acreditatiu de tal representació. La utilització de signatura electrònica identificativa de l'afectat eximirà de la presentació de les fotocòpies del DNI o document equivalent (Aquest paràgraf s'entendrà sense perjudici de la normativa específica aplicable a la comprovació de dades d'identitat per les Administracions Públiques en els procediments administratius.)\nDirecció a l'efecte de notificacions, data i signatura del sol·licitant\nDocuments acreditatius de la petició que formula, si escau\nO bé a través del tràmit telemàtic: http://www.gva.es/es/inicio/procedimientos?id_proc=18487&version=amp\nLa finalitat d'aquest tractament requereix del seu consentiment exprés. Se l'informa que té la possibilitat de retirar el seu consentiment en qualsevol moment sol·licitant-lo a aquesta mateixa adreça de correu.\nSi les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seua seu electrònica, accessible a través de la pàgina web https://www.aepd.es/. També pot contactar amb el Delegat de Protecció de Dades de la Generalitat a través del correu electrònic dpd@gva.es o bé dirigint escrit a:\nPg. de l´Albereda, 16\nLes dades proporcionades es conservaran mentre vosté no manifeste el seu desig de no continuar rebent els nostres enviaments o mentre el servei d'enviaments no deixe de prestar-se. Una vegada suprimits del tractament, les seues dades es conservaran el període de temps necessari per a complir amb les obligacions legals.\nLes dades no se cediran a tercers excepte en els casos en què existisca una obligació legal. Tampoc es preveuen transferències internacionals de les seues dades.


L’equip del CN Sitges triomfa al Campionat de Catalunya de Patí Júnior\nResultats del Campionat de Catalunya de Catamarans\nClub Nàutic de Sitges Sitges 25-05-2018 13:10 Lectures 1973\nL’equip del CN Sitges triomfa al Campionat de Catalunya de Patí Júnior. Eix\nEl passat cap de setmana es va realitzar el Campionat de Catalunya de Patí Junior al Prat, on els petits regatistes del Club Nàutic de Sitges varen ocupar les 5 primeres places de la classificació final.\nJan Lázaro, Jan Tarongí i Mar Vilardell, varen pujar a podi. Tot l’equip de Patí Junior continuaran amb els entrenaments habituals els caps de setmana per mirar de preparar l’Europeu que aquest any es realitzarà a Bèlgica durant aquest estiu.\nEl passat cap de setmana es va realitzar al Club Nàutic de Castelldefels el Campionat de Catalunya de Catamarans, on els regatistes del Club Nàutic de Sitges, Alex Lago amb Marc Serra, i Albert Gironés amb Ivan García, varen guanyar el bronze en categoria Interséries i Fórmula 18 respectivament.\nEl poc vent i variable va convertir les quatre proves realitzades en molt tècniques, on no només primava la velocitat, sinó les decisions tàctiques a l’hora d’escollir la zona de navegació, els marcatges, i els aprofitaments dels roles.


Aquest matí el president Pedro Sánchez deia al congrés espanyol que una de les lliçons que s’havien d’extreure per al futur, arran d’aquesta crisi, és que cal tenir capacitat d’autoproveïment i indústria pròpia, per evitar de ser víctimes de l’especulació dels mercats, com ha passat amb l’adquisició de molts equips de protecció a l’estranger. De fet, incidia en una pregunta que tots ens hem fet també de casa nostra estant, aquestes setmanes. Com és possible, en un país com Catalunya, amb tanta empresa tèxtil, que hàgim d’anar a cercar les caretes a la Xina i que no hi hagi bates per als sanitaris? Senzillament, perquè no en fabricàvem.\nAra, a mig partit, sembla que això ha canviat i no solament al tèxtil, sinó en molts sectors. En aquests moments, més de 1.800 empreses catalanes ja han ofert la tecnologia, el material i la capacitat de producció per a plantar cara a l’emergència sanitària causada per la Covid-19. Són empreses que s’han registrat en un mercat digital creat fa gairebé un mes pel Departament d’Empresa i Coneixement mitjançant Acció, que recull ofertes i demandes i posa en contacte les empreses que ofereixen les seves capacitats amb qui en necessita els productes.\nL’objectiu d’aquesta plataforma és proveir de material el sistema sanitari de Catalunya i, alhora, que la indústria catalana compti amb el material de protecció necessari per a desenvolupar la seva activitat amb seguretat. De fet, aquests són els dos grans col·lectius demandants. A més, també aplega iniciatives de solucions per al teletreball, impressió 3D i més eines innovadores que serveixin per a encara la crisi sanitària amb noves tecnologies i metodologies empresarials.\nSi hi ha cap lector interessat, que sàpiga que les empreses poden oferir les seves capacitats en aquesta web, i que també hi poden accedir les que tinguin demandes. Amb aquesta iniciativa, doncs, es poden unir empreses i fabricants de diversos punts de la cadena de producció per garantir, del subministrament fins a la fabricació, solucions per a lluitar contra l’emergència sanitària. ‘D’aquesta manera es vol fomentar la col·laboració empresarial i posar a disposició del sistema sanitari la solidesa i les capacitats industrials de l’ecosistema empresarial català’, diu Joan Romero, conseller delegat d’Acció.\nParlo amb ell sobre el moviment que hi ha en aquest terreny. En part, ja el coneixem pels mitjans, en els casos més mediàtics, com els de SEAT amb els respiradors. En canvi, sabem poca cosa d’aquestes més de 1.800 empreses que s’han apuntat a la plataforma. Diu que hi ha tres motius principals que fan que cada dia més empreses s’hi adhereixin. El primer és tenir coneixement de l’existència de la plataforma, evidentment. El segon és que hi ha una forta demanda d’equipaments de protecció individual (EPI) per als treballadors del sector empresarial pensant en la tornada a la feina. I el tercer és l’efecte crida que fa pensar a molts empresaris que podrien destinar una part de la producció a fabricar objectes en què fins ara no havien pensat… ni n’hi havia demanda, és clar.\nExplica que truquen una a una a totes les empreses que els fan ofertes. ‘Mirem que siguin empreses, no intermediaris, i si són distribuïdors comprovem quins estocs tenen. També examinen si els productes que ens ofereixen tenen les certificacions corresponents abans de validar-les. Una vegada validades, passen a formar part de l’oferta en la marketplace. Fins ara n’hem validades unes 1.100′, afegeix.\nQuant a la tipologia de les empreses que fan ofertes, destaca les dels sectors tèxtil i del plàstic: ‘Tenen afinitats amb les necessitats dels demandants i normalment també tenen una gran capacitat d’adaptació.’ Diu que la demanda més forta es materialitza sobretot en les màscares quirúrgiques i de seguretat, les matèries primeres necessàries per a fer productes sanitaris (teixits, elàstics, plàstics…), productes EPI i material sanitari de protecció, respiradors, desinfectants, plataformes de teletreball, serveis i diversos materials d’impressió 3D.\nHi ha molts exemples interessants, com una empresa de Sant Fruitós de Bages especialitzada en tecnologia d’infraroigs i energia ultraviolada per a la indústria, que actualment apliquen a desinfectar superfícies i netejar màscares perquè es puguin reutilitzar. O una empresa tèxtil de Santa Coloma de Farners que ara col·labora a fabricar bates de protecció per a personal sanitari i que es dedicava a fabricar inflables publicitaris i artístics i també treballava per a algunes indústries. O una de Terrassa, especialitzada en la producció de motlles d’injecció de plàstic que treballa principalment per al sector de l’embalatge i el mèdic; tenen maquinària d’alta precisió i ara fabriquen peces per als conjunts de diagnòstic ràpid i més productes mèdics. O una fusteria industrial d’Olius, que ara ofereix la maquinària per a fabricar pantalles de protecció i també ‘giraportes’ –mecanismes per a obrir portes sense tocar-les–; col·laboren amb empreses d’impressió 3D per fabricar-les… I així fins a més de mil…


La Càtedra d'Arquitectura Circular interpel·la l'alumnat de l'UJI sobre com seria una ciutat feliç\nUJI Notícies La Càtedra d'Arquitectura Circular interpel·la l'alumnat de l'UJI sobre com seria una ciutat feliç\n14/10/2021 | SCP\nLa Càtedra d'Arquitectura Circular de la Universitat Jaume I de Castelló i la Conselleria d'Habitatge i Arquitectura Bioclimàtica de la GVA han oferit a la comunitat universitària un taller en col·laboració amb el projecte d'art social «Ciutat Feliç» per a repensar conceptes comuns. L'alumnat que s'ha acostat fins a l'Àgora de la Universitat ha treballat amb les famoses «casetes» de Ciutat Feliç a partir de diferents materials. A més, han tingut l'oportunitat de contribuir amb les seues idees a la creació d'un mapa sobre les estratègies que cal seguir per a crear una ciutat més sostenible i amigable.\nAquesta és la primera vegada que «Ciutat Feliç», projecte creat en 2018 per l'artista Rafa Gallén, recala en la universitat pública de Castelló, i des del mateix cor del campus ha transmès tots els valors de sostenibilitat, pau i benestar que estan en la gènesi d'aquesta idea, valors que comparteix amb la Càtedra d'Arquitectura Circular i que ha unit totes dues iniciatives. Cal recordar que la Càtedra, nascuda aquest mateix any i dirigida per Ángel M. Pitarch i María José Ruá, té com a objectiu primordial transmetre els conceptes d'economia circular aplicats a l'arquitectura.\nAmb aquesta aportació de la Càtedra d'Arquitectura Circular de l'UJI, el projecte «Ciutat Feliç» incrementa la seua exposició amb 136 noves casetes personalitzades per la comunitat universitària. Aquesta elevada participació de l'alumnat universitari ha inclòs diferents àmbits universitaris, tant des de perfils tècnics com humanístics, i ha permès donar una visió diversa i plural, en la qual s'ha imaginat, somiat i construït una idea de ciutat per a satisfer tots els seus conciutadans.\nAquesta exposició-taller dins de la iniciativa «Ciutat Feliç» ha encaixat perfectament en l'esperit de les activitats de la Càtedra d'Arquitectura Circular finançades per la Vicepresidència Segona i Conselleria d'Habitatge i Arquitectura Bioclimàtica, en la qual es pretén abordar la transició ecològica en el sector de l'arquitectura incorporant les persones com a centre d'atenció.\nL'activitat també ha servit per a difondre el concepte d'arquitectura circular, entesa des de la seua perspectiva més social, per tal d'aconseguir ciutats més justes i inclusives, on les persones gaudisquen amb qualitat de vida.\nPàgina web: www.catedraarquitecturacircular.uji.es


Escola Superior de Música de Catalunya - barcelonafiddlecongress.com\nJune 22, 2015 wp-2016-barcelonafiddlecongress-admin\nEl congrés tindrà lloc a l’Escola Superior de Música de Catalunya, situada al complex de L’Auditori.\nL’Escola Superior de Música de Catalunya (ESMUC) és l’únic centre oficial d’iniciativa pública que imparteix a Catalunya el Títol superior de música, en el marc de la nova ordenació dels ensenyaments artístics i la seva inserció en l’Espai Europeu de l’Educació Superior.\nLa voluntat de l’Escola és reflectir la diversitat del panorama musical actual, entenent la música com un fenomen que té una dimensió i una funció professional i social molt important. Per això, la realitat que ens envolta, la demanda i les possibilitats laborals que s’ofereixen als músics són aspectes que cal tenir molt en compte en el desenvolupament d’un projecte que està al servei dels futurs professionals de la música i també del conjunt de la societat.\nL’Escola Superior de Música de Catalunya és un centre formatiu d’estudis superiors musicals amb vocació de servei públic que entén la música com un fenomen multidimensional, aposta per un model formatiu integral, assumeix un paper dinamitzador en el sector musical i la cultura catalana i que pretén convertir-se en una referència internacional per la seva excel·lència formativa.


La policia troba gairebé 30 milions de dosi d'AstraZeneca a Itàlia\nLa policia troba gairebé 30 milions de dosi d'AstraZeneca a Itàlia destinades al Regne Unit\nFonts comunitàries no volen «especular» sobre si les dosis trobades a Itàlia tenien com a destí el país britànic\nper Mireia Muñoz / ACN 24/03/2021 13:52h\nLa campanya de vacunació de molts països europeus s’està veient afectada per diversos motius. Per començar, perquè les farmacèutiques no poden exportar la quantitat acordada de vacunes a la Unió Europea, ja que estan fabricant menys de les esperades. En segon lloc, la vacuna d’AstraZeneca ha estat rodejada de polèmica pels seus possibles efectes secundaris que podien causar fins i tot la mort, i la majoria de països europeus han esperat una confirmació de l’Agència Europea del Medicament per a assegurar-se que aquest vaccí era totalment segur i eficaç.\nUna altra de les raons per les quals no s’estan administrant totes les vacunes acordades és perquè hi ha hagut alguna mena de problema a l’hora de traslladar-se. Ara, les autoritats italianes han localitzat a Itàlia uns 29 milions de dosis de la vacuna d'AtraZeneca preparades «molt probablement» per exportar al Regne Unit.\nSegons apunta el diari italià 'La Stampa', les dosis s'han trobat en una planta de l'empresa nord-americana Catalent prop de Roma en una investigació iniciada per recomanació de la Comissió Europea. Segons la informació de 'La Stampa', almenys una part de les vacunes ha estat fabricada en la planta de la companyia Halix a Leiden (Països Baixos), que encara no té l'autorització de l'Agència Europea del Medicament perquè l'autoritat europea encara no ha rebut la documentació necessària per part de l'empresa, però sí del Regne Unit.\nGairebé 30 milions de dosis trobades a Itàlia\nFonts comunitàries no volen «especular» sobre si les dosis trobades a Itàlia tenien com a destí el Regne Unit, però apunten que en la planta de Leiden es produeixen dosis que van a parar al mecanisme COVAX per garantir l'accés a la vacuna als països pobres.\nTanca un nou negoci a Catalunya per la crisi de la Covid: faia 6 anys que havien obert\nEl pla que proposa el govern central per una pujada de sous a Espanya\nSalut Malaltia Itàlia Regne Unit Unió Europea


Comissions de treball al 22@ Network\nCOMISSIONS DE TREBALL DEL 22@NETWORKBCN\nLes Comissions de Treball són reunions dels associats per proposar, engegar i fer el seguiment dels projectes de l'associació.\nDonat l'àmbit multisectorial de l'associació, les comissions aborden temes de caràcter transversal. Les comissions són presidides per un membre associat. Aquestes són les sis comissions amb els seus presidents:\nPresidida per Erik Brieva (Bcombinator).\nPunt de trobada dels agents de l'ecosistema d'emprenedoria del 22@. La comissió és responsable de l'organització del 22@Afterwork. Posant en marxa el premi 22@ EMPRÈN.\nPresidida per Teresa Batlle , arquitecta sòcia a PichArchitects\nEficiència energètica, economia circular i renaturalització de l'espai públic i privat, principals pro\nPresidida per l'Antoni Paz Director a KIM\nUn foro especialitzat i transversal. Posant en marxa el distintiu IP 22@, la IP del districte.\nPresidida per Natàlia Valenzuela Directora de la Fundació IRES .\nFer del districte un territori socialment responsable. Implicar-se en els problemes del districte i lligar l'acció de RSC de l'associació als objectius de desenvolupament sostenible, ODS.\nPresidida per Yolanda Triviño (Valkiria Hub Space).\nTreballant per a la formació, atracció i retenció de talent digital. Mapejant el hub de formació del 22@.\nPresidida per Javier Bernades Soci Director de Business Space a Cushman & Wakefield\nTreballant pel desenvolupament urbanístic complet del districte. Coordinant l'acció de propietaris, promotors, usuaris i administració. El nou projecte de 22@ nord.\nDONES EN VALOR\nCREATIVITAT, DISSENY I CULTURA


La Cambra convoca la 49a edició del Concurs d’Aparadors de Nadal - Cambra de Comerç de Manresa\nInici > Noticies > La Cambra convoca la 49a edició del Concurs d’Aparadors de Nadal\nLa Cambra convoca la 49a edició del Concurs d’Aparadors de Nadal\nLa Cambra de Comerç de Manresa ja té a punt la convocatòria del 49è Concurs d’Aparadors de Nadal de Manresa, que buscarà el millor aparador nadalenc de la ciutat. Aquest dijous dia 1 de desembre s’obre el termini d’inscripcions per als comerços que vulguin participar-hi. La inscripció és gratuïta i per fer-la cal dirigir-se personalment a les oficines de la Cambra a l’edifici de Can Jorba o bé demanar-la per telèfon al 93 872 42 22 o per correu electrònic a jmonge@cambramanresa.org.\nCom ja s’ha fet en les darreres edicions del Concurs d’Aparadors, enguany es concediran dues categories de premis. D’una banda el premi del jurat, que estarà integrat per professionals d’àmbits diversos relacionats amb el comerç, el màrqueting o el disseny. En aquesta categoria hi haurà tres premis de 250, 50 i 50 euros. D’altra banda, es repeteix l’experiència del premi del públic, que serà escollit mitjançant votacions electròniques de tothom qui ho vulgui. En aquesta categoria els premis seran de 150, 50 i 50 euros.\nLes votacions populars s’obriran el dia 12 de desembre. Les persones que vulguin votar podran fer-ho accedint a un enllaç que hi haurà al web de la Cambra o bé llegint amb el mòbil el codi QR que mostraran els aparadors participants. Només es podrà emetre un vot per dispositiu, mòbil o fix.\nEl Concurs d’Aparadors de Nadal és un esdeveniment plenament consolidat entre el comerç manresà per aquestes dates i en els darrers anys ha gaudit d’un gran èxit de participació. L’objectiu de la proposta és dinamitzar el sector i apropar-lo al públic. Tant en les votacions del jurat com en el vot popular, es demana que, a l’hora de valorar els aparadors, es tinguin en compte aspectes com l’impacte comercial, l’originalitat, la qualitat artística, el missatge, la qualitat artesanal i l’adequació a l’entorn.\nL’acte de lliurament de premis es farà el dijous 22 de desembre i els comerços participants hauran de mantenir l’aparador exposat almenys fins el dia 26 de desembre. El concurs compta amb el suport de l’Ajuntament de Manresa i la UBIC.\nConsulteu les bases del concurs:


Repassem els consells del Ministeri de Sanitat i dels especialistes en la matèria\nCom s’han de fer servir i treure els guants per evitar contagis de coronavirus. // Freepik\nActualitzada el 08-04-2020 12:19\nA poc a poc ens anem acostumant a les noves rutines del confinament. L’emergència per la crisi del coronavirus ens ha fet prendre mesures de seguretat per evitar contagis que la majoria de nosaltres mai havíem aplicat ni ens havíem imaginat que caldrien.\nQuan arriba el moment de sortir de casa per anar al supermercat, a la farmàcia o a llençar la brossa, ens envaeixen els dubtes: em poso els guants d’un sol ús per evitar contagiar-me amb el coronavirus amb el botó de l’ascensor, la maneta de la porta del portal o qualsevol cosa que pugui tocar al carrer? O no calen els guants?\nUna dona amb mascareta i guants, pel carrer. // EFE\nGUANTS PER SORTIR AL CARRER?\n“Quan sortim al carrer la neteja adequada i freqüent de mans és més eficaç que l’ús de guants”, diu el Ministeri de Sanitat a la seva guia . Els motius que dona són els següents.\nPER TANT, PER FER LA COMPRA, COM HO FEM?\n- Hem de sortir de casa ja amb els guants posats? En la línia del que comenta el ministeri, segons explica a RAC1.cat Gemma Del Caño -farmacèutica especialitat en I+D a la indústria alimentària– “si ens els posem en sortir de casa, i fem servir els guants com si fossin les nostres mans, aquí és on ve el problema. Els guants s’han de posar per a un moment puntual. Només són per al cas que no pots utilitzar les mans nues”.\n- Els guants s’han de treure amb una mà.\n- Primer, estirar des del centre i treure un guant, i agafar-lo amb la mè que encara porta guant.\n- Amb la mà que ja no té guant, posar un dit per dins de l’altre guant (encara posat), sense tocar la part exterior, i donar-li la volta, amb el guant que hem tret primer a dins, com si féssim una bosseta.\nPer entendre-ho és millor veure algun vídeo explicatiu, com aquests:\nUn ús incorrecte dels guants pot generar una sensació de falsa protecció i posar encara en més risc d’infecció qui els porta\nPer què és important fer servir els guants d’un sol ús de manera adequada? Segons apunten les autoritats, “un ús incorrecte dels guants pot generar una sensació de falsa protecció i posar encara en més risc d’infecció qui els porta, i això contribueix més a la transmissió”.


rba salut i gestió: El futur Consorci Sanitari de Lleida s’està encarrilant correctament\nEl futur Consorci Sanitari de Lleida s’està encarrilant correctament\nL’esforç comunicatiu que s’està duent a terme, i el foment a la participació dels professionals, aplanarà el camí per una solució positiva per la sanitat lleidatana\nMés de 2000 persones han estat informades del projecte.\nEl dia 25 de febrer d’aquest any, el CatSalut va rebre un encàrrec del Govern de la Generalitat pel qual havia d’elaborar un projecte per unificar sota un ens jurídic de titularitat pública tots els dispositius assistencials gestionats per les entitats proveïdores del sector públic vinculades al Departament de Salut en l’àmbit de la Regió Sanitària de Lleida: Institut Català de la Salut i Gestió de Serveis Sanitaris, amb la participació del Institut de Recerca Biomèdica de Lleida.\nJosep Pifarré, gerent de la regió sanitària del\nNomés coneguda la notícia es va generar un moviment sindical amb el suport d’alguns partits polítics amb l’objectiu de tombar la iniciativa. “Aturem el Consorci” es va popularitzar i es van organitzar concentracions davant la delegació del Departament de Salut a Lleida i altres actes com cadenes humanes o recollida de signatures en contra del projecte. El moviment contrari al consorci s’inspirava amb la coneguda “marea blanca” que a Madrid va aconseguir aturar una privatització de la gestió de la sanitat pública madrilenya, però els lleidatans mai van secundar d’una manera important aquestes iniciatives, per que totes elles estaven mancades de rigor, atès que a Lleida no hi podia haver cap mena de privatització de la sanitat pública: mai la suma de dos ens públics podia conduir a un ens privat.\nAquell termini de 6 mesos per fer la proposta d’un ens jurídic que havia donat el Govern al CatSalut ja ha vençut. Cal però entendre que el retràs està relacionat directament amb les traves que el projecte ha hagut de superar des del moment en que es va anunciar públicament al febrer d’aquest any. Segons sembla, el Consell de Direcció del CatSalut va aprovar aquest dilluns passat, la constitució formal del Consorci Integral de Salut de Lleida.\nPer superar aquestes traves el responsable del CatSalut a Lleida Josep Pifarré (gerent de les regions sanitàries de Lleida i Alt Pirineu i Aran, i el gerent territorial de l’ICS a Lleida, i a la vegada gerent de l’empresa pública Gestió de Serveis Sanitaris Jaume Capdevila, han mantingut una sèrie de reunions, juntament amb altres tècnics i directius del departament, explicant els detalls del projecte, les fases del mateix i les característiques del nou consorci lleidatà que integrarà tots els recursos sanitaris públics en un sol ens. Associacions d’usuaris, col·legis professionals, sindicats, representants polítics del mon local, professionals sanitaris i altres han tingut ocasió de conèixer de primera ma els aspectes fonamentals de la iniciativa. Es diu que més de 2.000 persones han estat informades directament.\nJaume Capdevila, gerent territorial\nÉs evident que a Lleida s’ha produït un canvi de política informativa i d’actituds. S’ha passat de la prepotència habitual en les administracions públiques a entendre que els ciutadans es mereixen tota la informació que un projecte com aquest requereix. Al Departament de Salut de Lleida han viscut en les pròpies carns les conseqüències de deixar en mans dels contraris al sistema la capacitat d’informar, i evidentment aquests ho han fet d’acord al seus interessos partidistes. Afortunadament, aquest canvi de criteri comunicatiu ha arribat a temps, i en felicito per tant a aquells que han estat capaços de fer el tomb, i passar de l’obscurantisme a la informació clara i transparent.\nAra cal però reblar el clau; cal tancar les escletxes que encara hi ha i que bàsicament al meu entendre són dues: 2000 persones informades directament són poques si entre elles s’hi inclou el personal sanitari. Entenc que falta un esforç addicional per arribar a tots els treballadors del sistema públic de salut de Lleida per tal de transmetre confiança sobre els grans temes que preocupen a aquest col·lectiu: les condicions laborals del personal i les retribucions. S’obligarà a tothom a renunciar a la seva condició d’estatutari per passar a laboral? Serà optatiu? Les noves contractacions que faci el nou consorci seran laborals? Quin conveni els serà d’aplicació? Conviuran en la mateixa organització treballadors amb el conveni del SISCAT i treballadors amb els sous sotmesos als pressupostos de la Generalitat? Als que provenen de l’ICS se’ls respectaran les condicions salarials que tenen actualment? I el règim de vacances i els dies de lliure disposició?, etc…\nNo es pot deixar de banda la participació dels professionals en la configuració del projecte, i en particular de metges i infermeres. Cal que sota el suport directiu que es requereixi, siguin els professionals els que estudiïn i proposin com organitzar el funcionament des d’una perspectiva assistencial. Si se’ls escolta, si s’atenen les seves propostes, l’èxit del projecte està garantit.\nPerò des del meu punt de vista cal anar encara més enllà per assegurar l’èxit del projecte. Cal crear un Observatori Públic per la transparència del Procés en el que s’hi incorporin representants sindicals, de l’administració sanitària, i dels governs municipals afectats, en el que es debatin totes aquells situacions imprevistes que es vagin produint i on es consensuïn respostes a les mateixes. Aquest Observatori donaria garanties a l’opinió pública sobre la bondat del projecte, sobre la transparència del procés, i sobretot a la no privatització de la sanitat pública lleidatana.\nMarea Blanca a Lleida? Ni tan sols és com\nles del Mediterrani...\nPer acabar, una petició: aquest nou Consorci haurà de tenir un consell de govern o d’administració. Sobretot amics lleidatans no proposeu a cap polític o expolític o a ningú relacionat amb la política al front del Consorci. Cal situar en el màxim nivell de decisió a un empresari lleidatà de prestigi, que s’hagi guanyat la vida dignament, que sigui capaç de dir NO quan toca dir no, i de dir SI quan toca dir si. I que no es deixi influir pels interessos dels diferents grups de poder lleidatans.\nUn últim prec: aquest nou Consorci hauria de tenir una estructura directiva tan prima com sigui possible: res de gerents adjunts ni de directors adjunts. Com menys persones hi hagi a la direcció executiva, més credibilitat i més respecte professional. Deixeu als endollats, recomanats i vividors del sistema fora de les estructures directives. És la millor manera de guanyar credibilitat moral.\nPublicat per Ricard Bosch a 08:44


Blog – Mentactiva Psicologia Global – Tel. 93 851 40 81\nUna pràctica molt saludable i molt bona per a la salut emocional dels fills i que pots practicar cada nit amb ell és la meditació de l’amor incondicional. La meditació de l’amor incondicional és una pràctica de meditació ensenyada pel buda per a desenvolupar l’hàbit mental de l’amor desinteressat o altruista. Al suscitar sentiments…\nEls pares i mares conscients, acompanyen emocionalment als seus fills o filles perquè aprenguin a ser feliços. No jutgis les seves reaccions i comportaments, intenta entendre quines són les seves necessitats i orienta’ls. Els pares i mares conscients, transmeten als seus fills o filles la idea que l’error és una oportunitat per a buscar…\nLa por és una emoció que ens adverteix de perills. És una emoció adaptativa mentre no limiti la nostra voluntat. Hi ha pors amigues, que són protectores i d’altres que són sabotejadores. Tenir por dels animals salvatges, és una por amiga perquè et protegirà d’un atac perquè la por farà que no t’hi exposis….\nNENS AMB DIFICULTATS DE LECTURA La lectura permet, als nens, un espai íntim on les paraules li ofereix un mon infinit de nous coneixement i de lleure. Els nens que no aconsegueixen el ritme d’aprenentatge que segueixen la resta, de nens del seu curs, pateixen i es demanen perquè ells no ho poden aconseguir i…\n25 d'octubre de 2019 16:05\nQuins objectius tenim: Desenvolupar estratègies de pensament crític i creatiu, que afavoreixin la flexibilitat de pensament. Fomentar la curiositat, la indagació i la relació d’idees, al plantejar-se preguntes per generar noves idees i que es responguin a ells mateixos amb la seva pròpia investigació. Iniciar-los en l’aprenentatge autoregulat. Conèixer noves maneres de fer. Descobrir les…\nEls problemes conductuals són portes d’accés i d’oportunitat per a treballar les emocions. Per poder regular les emocions primer cal que el nen entengui les seves emocions. Cal que sàpiga que les emocions, totes, tenen funcions adaptatives ja que ens motiven a l’acció, impulsen conductes dirigides a la supervivència. La por és adaptativa quan…\nHi havia una vegada la filla d’un vell hortelà que es queixava constantment sobre la seva vida i sobre el difícil que li resultava anar avançant. Estava cansada de lluitar i no tenia ganes de res; quan un problema es solucionava un altre nou apareixia i això li feia resignar-se i sentir-se vençuda. L’hortolà…\nEl Mindfulness ens permet observar els nostres pensaments, emocions i sensacions. A través de l’atenció i l’obertura a l’experiència en el moment present, podem entrar en estats de calma profunda, el que ens permet observar-nos a nosaltres mateixos d’una manera nova i constructiva. Els entorns de Mindfulness de PSIOUS ens aporten un suport visual que…\nLa por a parlar en públic s’ha convertit en un problema molt habitual en la nostra societat actual. Estudis recents mostren que entre un 20% i un 30% de les persones tenen problemes a l’hora d’afrontar aquest tipus de situacions. S’ha vist que la por a parlar en públic genera greus repercussions en la…


'Marató' de Carnestoltes a Almassora - Diari Millars, informació local en valencià.\n‘Lipdub’, inflables, tallers i música per a la festa de divendres i dissabte.\nEls carrers d’Almassora se sumen a la festa de Carnestoltes amb un programa d’activitats que s’estén durant esta setmana en diferents punts de la localitat. El Servei Esportiu Municipal celebra Carnestoltes amb premis per als usuaris que acudisquen a les instal·lacions disfressats amb temàtica de dibuixos animats. Per la seua banda, els departaments d’Educació i Joventut ultimen les activitats per a la festa del divendres i el dissabte.\nEn concret, el centre social de Sant Felipe acollirà tallers i inflables el divendres a partir de les 17 hores perquè els més xicotets acudisquen a divertir-se en finalitzar la desfilada dels col·legis pels carrers de la localitat. A partir de les 18.30 hores està prevista l’actuació musical de Salva ‘El Mussennacitu’. Tota la programació és gratuïta i no necessita inscripció prèvia.\nEn el matí del dissabte l’activitat es traslladarà a la plaça Pere Cornell, on arrancaran els tallers de Carnestoltes i els castells unflables a partir de les 11 hores. Esta edició, sota el títol ‘Carnestoltes per la pau i la no-violència’, inclou la lectura del manifest a càrrec de l’alcaldessa (12.30 h), una actuació de zumba (12.40 h) i la gravació del ‘lipdub’ per la pau (13 h).\nPost més nousActe d’agraïment als Patrocinadors i Col·laboradors del VIII Marató BP Castelló\nPost més vellsL’institut i el col·legi de Morella reprenen les classes


alcaldes.eu | Maria Elena Pérez (PSC) podria reeditar per quart mandat consecuitu el pacte de govern amb CiU a Montcada\n23.05.11 - MONTCADA I REIXAC • Vallès Occidental\nMaria Elena Pérez (PSC) podria reeditar per quart mandat consecuitu el pacte de govern amb CiU a Montcada\nMaria Elena Pérez, candidata del PSC a Montcada i Reixac (Vallès Occidental) i alcaldessa en funcions d'aquesta ciutat, assegura que la valoració del pacte que els socialistes han mantingut amb CiU en aquesta ciutat és "positiva" i assegura que "aquest és un fet a tenir en compte" a l'hora de definir quin ha de ser el nou govern de la ciutat. Pérez lamenta haver perdut dos regidors passant de nou a set però diu que està "contenta" tenint en compte el revés que ha patit el PSC en d'altres localitats de l'Àmbit Metropolità. Els resultats electorals en aquesta ciutat també han permès a C's entrar a formar part del consistori amb un representant i al PP sumar un nou regidor, aconseguint-ne tres.\nL'alcaldessa en funcions de Montcada i Reixac no veu per què no podria reeditar-se el pacte que el PSC i CiU tenen en aquesta ciutat des de fa dotze anys. L'alcaldessa en funcions ha dit que els socialistes valoren de forma "positiva" el resultat d'aquest acord i afirma que els deu mesos en què ha estat al capdavant de l'executiu local compartint el dia a dia amb CiU també han estat satisfactoris: "Aquest és un fet a tenir en compte", ha advertit.\nCiU i el PSC han governat plegats a Montcada i Reixac durant tres mandats consecutius, de forma que si la sociovergència tornés a produir-se aquesta seria la quarta vegada que aquestes dues formacions lideren l'execuitu local. En aquesta ocasió les forces estaran més igualades, ja que els socialistes han passat a tenir set regidors i CiU ha aconseguit un nou representant (ara en té cinc). Aquesta combinació sumaria dotze regidors, el que permetria a aquestes forces polítiques disposar de la majoria absoluta.\nPérez valora positivament els resultats electorals tenint en compte que aquesta era la seva primera experiència com a cap de llista del PSC en aquesta ciutat. L'alcaldessa en funcions va assumir el càrrec l'estiu de l'any passat després que el fins llavors batlle d'aquesta població Cèsar Arrizabalaga (PSC) abandonés el càrrec després de deu anys governant. Pérez ha indicat que a nivell personal no està "del tot contenta" perquè "malgrat la feina feta no hem pogut mantenir els nou regidors que teníem".\nAixí mateix ha assenyalat que tenint en compte el revés que ha patit el PSC en d'altres ciutats de l'Àmbit Metropolità considera que pot estar "satisfeta" per haver perdut nomes dos regidors.\nAscens de la dreta\nPérez ha lamentat l'ascens dels partits de dreta a la ciutat, on C's ha obtingut un regidor per primer cop a la història i el PP ha sumat un nou representant al consistori passant de dos a tres regidors. "Són formacions que basen la seva campanya en qüestions com l'atur, la inseguretat i la immigració", ha comentat la cap de llista del PSC que ha atribuït aquest increment a la situació econòmica.\nPer la seva banda, ICV-EUiA s'ha mantingut amb quatre representants i ERC ha perdut un dels dos regidors que tenia.


Aresta Cavall Màgic + GAM al Cavall Bernat (Montserrat) – Roca Calenta\nInici\tViesBarcelonaMontserratSant Salvador\tAresta Cavall Màgic + GAM al Cavall Bernat (Montserrat)\nCombinació d’un parell de vies per pujar al Cavall Bernat. L’Aresta Cavall Màgic és una via de grau amable, però està desequipada, va ser oberta l’any 1983 en solo integral per Carles Lalueza, amb el que és molt exposada, només es poden posar alguns fissurers o friends petits en llastres poc fiables. Aquesta via permet accedir d’una manera ben directa a l’inici de la GAM.\nLa GAM va ser la segona via oberta al Cavall Bernat, el 14/09/1952, a càrrec de Jaume Vendrell, Josep Maria Balcells, Agustí Ventura i Julià Carbó, del Club Muntanyenc Barcelonès. Ens ha semblat una via molt recomanable, amb bon ambient i un fantàstic diedre, gens sobat i bona roca, per gaudir!\nDes de Santa Cecília (enllaç a Google Maps) prenem el GR direcció al Monestir. A l’estona passarem a l’alçada del Cavall Bernat, i de seguida prenem un trencall a la dreta per on puja la Canal del Cavall. La pugem un tros, i després l’abandonem per accedir a peu de via.\n16 cintes, fissurers, tricams i friends fins al Camalot #3\nMiquel Jordan, David Cabañas i Jordi Ceballos\n*** Molt recomanableCavall BernatGAMJaume Vendrell